नालंदा में ही एनओयू का स्थायी कैंपस
नालंदाओपन यूनिवर्सिटी (एनओयू) के स्थायी कैंपस का निर्माण वर्षों से लंबित है। कारण कि यह नालंदा में बनेगा या पटना में, इस पर जिच रही है। इसके एक्ट के मुताबिक इसकी स्थापना नालंदा में होनी थी, लेकिन बीच में इसे पटना में ही रखने की कवायद शुरू हुई। कवायद भी शुरू हुई शिक्षामंत्री स्तर पर, इसलिए दुविधा की स्थिति बनी। तब एनओयू की स्थापना पटना में होगी या नालंदा में, यह स्पष्ट नहीं हुआ। लेकिन वर्तमान स्थिति में यह साफ है कि एनओयू का स्थायी कैंपस नालंदा में ही बनेगा। इसके निर्माण की जिम्मेदारी बिहार स्टेट एजुकेशन इंफ्रास्ट्रक्चर कॉरपोरेशन को दे दी गई है। इस संबंध में एनओयू के कुलपति प्रो. आरबी सिंह ने बताया कि नालंदा में एनओयू के लिए जमीन का आवंटन हो चुका है और हमें शीघ्र ही वहां काम शुरू होने की उम्मीद है।
कैंपसको लेकर दुविधा क्या
>10जनवरी 2015 को एनओयू के 8वें दीक्षांत समारोह के मौके पर तत्कालीन शिक्षामंत्री वृशिण पटेल ने कहा था कि एनओयू के स्थायी कैंपस पर पुनर्विचार जरूरी है। शीघ्र ही ऐसे लोगों की बैठक बुलाई जाएगी, जो विवि से जुड़े रहे हैं। इसमें इसके स्थायी कैंपस पर विचार किया जाएगा। तत्कालीन शिक्षामंत्री ने यह बात तब कही थी जब उसी समारोह में पूर्व कुलपति वीएस दूबे ने सलाह दी कि एनओयू को नालंदा शिफ्ट किया जाए। वीएस दूबे की बात के भी कई समर्थक हैं।
>27 दिसंबर 2014 को एनओयू के रजत जयंती समारोह में स्थायी कैंपस को लेकर शिक्षा विभाग को भेजे गए प्रस्ताव को तत्कालीन शिक्षा मंत्री वृशिण पटेल ने मंजूरी दे दी। इसके लिए विवि प्रशासन ने 1.56 करोड़ रुपए का प्रस्ताव भेजा था।
hin_Deva hin_Deva hin_Deva hin_Deva hin_Deva